SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 213

**2021. gada 29. jūnijā plkst. 10.30**

Videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Ministru prezidenta parlamentārā sekretāre **Evika Siliņa**;
* Ārlietu ministrijas parlamentārā sekretāre **Zanda Kalniņa-Lukaševica**;
* Ārlietu ministrijas Konsulārā departamenta direktore **Guna Japiņa;**
* Kultūras ministrijas valsts sekretāra vietnieks **Uldis Zariņš**;
* Tieslietu ministrijas Valststiesību departamenta direktore **Sanita Armagana**;
* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**;
* Iekšlietu ministrijas Valsts sekretāra vietnieks, Juridiskā departamenta direktors **Vilnis Vītoliņš**;
* Izglītības un zinātnes ministrijas valsts sekretāra vietnieks – Sporta departamenta direktors **Edgars Severs**;
* Izglītības un zinātnes ministrijas Juridiskā un nekustamo īpašumu departamenta direktors **Raimonds Kārkliņš**;
* Veselības ministrijas Valsts sekretāra vietnieces veselības politikas jautājumos p.i. **Anita Jurševica**;
* Veselības ministra padomnieks rīcībpolitikas jautājumos **Kaspars Bērziņš**;
* Veselības ministrijas Sabiedrības veselības departamenta Vides veselības nodaļas vadītāja **Jana Feldmane**;
* Ekonomikas ministrijas Konkurences, tirdzniecības un patērētāju tiesību nodaļas vadītājs **Didzis Brūklītis**;
* Ekonomikas ministrijas pārstāve **Dace Butāne**;
* Latvijas Republikas Tiesībsarga vietniece **Ineta Piļāne**;
* Latvijas Tirgotāju asociācijas prezidents **Henriks Danusevičs**;

**Saeimas deputāti – Jūlija Stepaņenko**, **Kaspars Ģirģens**, **Ramona Petraviča**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti E.Kalniņa, I.Silabriede un M.Veinalds**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

Darba kārtība:

1. 2021. gada 27. maija Ministru kabineta noteikumi Nr. 332 “Grozījumi Ministru kabineta 2020. gada 9. jūnija noteikumos Nr. 360 "[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai).”’

**2. 2021. gada 1. jūnija Ministru kabineta noteikumi Nr. 335 “Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**.”’**

**3. 2021. gada 10. jūnija Ministru kabineta noteikumi Nr. 368 “Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**.”’**

**4. 2021. gada 15. jūnija Ministru kabineta noteikumi Nr. 369 “Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**.”’**

**5. 2021. gada 22. jūnija Ministru kabineta noteikumi Nr. 388 “Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**.”’**

**6. Grozījumi Covid-19 infekcijas izplatības pārvaldības likumā (1066/Lp13) 3. lasījums.**

**J.Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību. Atzīmē, ka šajā sēdē iespējamas tehniskas problēmas saistībā ar videokonferences formāta nodrošinājumu.

1. 2021. gada 27. maija Ministru kabineta noteikumi Nr. 332 “Grozījumi Ministru kabineta 2020. gada 9. jūnija noteikumos Nr. 360 "[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai).”’

**2. 2021. gada 1. jūnija Ministru kabineta noteikumi Nr. 335 “Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**.”’**

**3. 2021. gada 10. jūnija Ministru kabineta noteikumi Nr. 368 “Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**.”’**

**4. 2021. gada 15. jūnija Ministru kabineta noteikumi Nr. 369 “Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**.”’**

**5. 2021. gada 22. jūnija Ministru kabineta noteikumi Nr. 388 “Grozījumi Ministru kabineta 2020. gada 9. jūnija noteikumos Nr. 360 "**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**.”’**

**J.Rancāns** dod vārdu E.Siliņai iepazīstināšanai ar aktualitātēm saistībā ar izskatāmajiem grozījumiem Ministru kabineta 2020. gada 9. jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai”, kuros ietverti līdzšinējo ierobežojumu atcelšanas pasākumi. Aicina sniegt informāciju par vasarā plānotajiem pasākumiem saistībā ar paredzamo inficēto skaita samazināšanos.

**E.Siliņa** informē par pieciem Ministru kabineta (turpmāk – MK) 2020. gada 9. jūnija noteikumu “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi) grozījumiem, kas pieņemti laikā no 27. maija līdz 22. jūnijam. Visos šajos grozījumos būtiskais ir plānotie pasākumi saistībā ar saslimstības ar Covid-19 mazināšanos. Atzīmē konkrētus skaitļus, atsaucas uz savulaik pieņemto luksofora karti, kurā plānoti pasākumi drošības pasākumu izmaiņām.

E.Siliņa uzsver, ka šobrīd jau ir iespēja vakcinēties 12 gadu vecumu sasniegušām personām. Mērķis ir atvieglot apstākļus vakcinētajām un izslimojušajām personām. Kopš jūnija vidus notiek dalība pasākumos pēc trīs pakāpju zonējuma principa. Šobrīd jau ir atcelti daudzi ierobežojošie pasākumi: tirdzniecības centros, kafejnīcās, u.c.

Kā aktualitāti atzīmē gatavošanos rudens periodam, īpaši sadarbībā ar Izglītības un zinātnes ministriju mācību organizāciju klātienē skolās; uzsver apmācību mazajās klasēs. Tiek diskutēts par profesiju grupām, kurām būtu obligāta prasība vakcinēties, bet pagaidām konkrēti lēmumi nav pieņemti. Kā atbalstu uzņēmējiem atzīmē reformu plānu Eiropas investīcijām reformu realizēšanai.

**J.Rancāns** dod vārdu Veselības ministrijas (turpmāk – VM) pārstāvjiem, aicina komentēt ierobežojumu atcelšanas iespējas un vakcinācijas aktualitātes.

**J.Feldmane** atsaucas uz pagājušajā nedēļā MK apstiprināto luksofora principu realizāciju atbilstoši saslimstības skaita rādītājiem. Atbilstoši šiem principiem VM plāno savus pasākumus. Kā aktualitāti uzsver jaunos Covid-19 celmus, kuru īpatsvara palielināšanās var ienest korekcijas plānotajos epidemioloģiskās drošības pasākumos. Akcentē nepieciešamību sasniegt augstākus vakcinācijas rādītājus līdz 70% kolektīvās imunitātes sasniegšanai, Ļoti svarīga ir vakcinācijas aptvere riska grupās: vecāka gadagājuma cilvēkiem un personām ar hroniskām slimībām.

Jautājumā par vakcinācijas procesa veicināšanu J.Feldmane atzīmē, ka vakcīnas šobrīd ir plaši pieejamas, ir arī vakcīnu izvēles iespējas. Šobrīd VM vēl nav apkopoti dati, par personu skaitu, kuras ir pilnībā vakcinētas; pēc aptuveniem datiem pirmo vakcīnu ir saņēmuši 33% iedzīvotāju, bet abas ~ 25%. Uzskata, ka pašām medicīnas personām ir jārāda sabiedrībai vakcinēšanās personīgais piemērs. Ir jādomā par pasākumiem, kā veicināt sabiedrības vakcinācijas aptveri, dodot priekšrocības vakcinētajiem iedzīvotājiem plašāk apmeklēt pasākumus. Tas ir veicinoši jaunajai paaudzei, bet vecākajai paaudzei ir jārada iespējas saņemt vakcīnas iespējami tuvāk viņu dzīvesvietai. Kā piemēru atzīmē tirdzniecības centrus, gadatirgus, utml., iespēju senioriem virs 80 gadiem saņemt vakcīnas savā dzīvesvietā. Tiek plānoti arī vakcinācijas pasākumi sadarbībā ar konkrētām nozarēm.

**J.Rancāns** dod vārdu Tiesībsarga biroja pārstāvjiem.

**I.Piļāne** interesējas par testēšanas prasībām, pamatojumu mainīgajiem testēšanas termiņiem.

**J.Feldmane** atzīmē, ka pamatojums tiek norādīts normatīvo aktu anotācijās. Galvenais ir salāgot testa veikšanu tuvāk konkrētajam notikumam ar iespējām šo testu veikt. Jautājumā par ceļojumiem atzīmē ES vakcinācijas sertifikāta politiku. Atzīmē rīcību dažādu testu gadījumos, atkārtoto testu regularitāti.

**L.Millere** atzīmē neatbilstību Noteikumos saistībā ar luksofora principa ieviešanu, piem., par sabiedriskās ēdināšanas pasākumu saņemšanu iekštelpās. Norāda konkrētus Noteikumu punktus, kuros vērojama nekonsekvence.

**J.Feldmane** paskaidro, ka situācija ir mainīga atkarībā no iespējām saņemt vakcīnas.

**K.Bērziņš** izskaidro L.Milleres norādītos punktus, būtisks ir 14.6 punkts; piekrīt, ka atsevišķos gadījumos Noteikumi ir jāprecizē, pie kā arī tiek strādāts.

**J.Rancāns** aicina VM pārstāvjus pēc iespējas ātrāk sakārtot šos Noteikumu punktus, lai nerastos iespējas tos dažādi interpretēt.

*Dod vārdu jautājumiem* Saeimas deputātiem R.Petravičai, R.Bergmanim, K.Ģirģenam, E.Šnorem, I.Klementjevam un M.Možvillo.

**R.Petraviča** vēlas konkretizēt informāciju par riska profesijām, kurās nepieciešama obligāta vakcinēšanās.

**J.Feldmane** atzīmē citu valstu pieredzi, informē par statistiku par inficēšanās riskiem vakcinētām un nevakcinētām personām, kā arī ietekmi uz apkārtējiem cilvēkiem. Apsola atsūtīt komisijai konkrētus datus.

**R.Bergmanis** interesējas, kādēļ reālā vakcinācijas aptvere ir būtiski mazāka par nesen VM pārstāvju solīto.

**K.Bērziņš** informē, ka VM notiek aktīvs darbs ar visām sociālajām grupām. Uzsver, ka galvenais ir cilvēku veselība.

**K.Ģirģens** vēlas konkrētāku informāciju, pie kādiem apstākļiem cilvēkiem būs iespēja bez maskām apmeklēt sporta klubus, sabiedriskās ēdināšanas iestādes, benzīntankus utml. Atsaucas uz situāciju kaimiņvalstīs.

Arī **J.Rancāns** aicina konkretizēt apstākļus, kuriem izpildoties, Latvijas sabiedrība varētu atgriezties normālā dzīvē, kā tas bija pagājušajā vasarā.

**K.Bērziņš** atzīmē, ka saslimstība Latvijā vēl nesen bija viena no augstākajām Eiropā; šī gada situācija nav salīdzināma ar saslimstības rādītājiem pirms gada. Šobrīd virzībai MK tiek gatavoti noteikumu grozījumi, kuri ietvers tikai minimālās drošības prasības laikam, kad saslimstības rādītāji nepārsniegs “20”.

**E.Šnore** aktualizē Covid-19 delta varianta iespējamo izplatību Latvijā un VM plānoto rīcību šajā gadījumā. Atsaucas uz situāciju Izraēlā un Āzijas valstīs.

**K.Bērziņš** informē, ka esošās vakcīnas pasargā arī no šī varianta, bet iespēja inficēties pastāv. Šobrīd diemžēl palielinās ar šo variantu saslimušo skaits. Šī iemesla dēļ pagaidām nav iespējams atgriezties normālā dzīvē.

**J.Rancāns** atzīmē, ka esošais normatīvais regulējums jau ļauj valdībai elastīgi rīkoties arī delta varianta straujas izplatības gadījumā.

**I.Klementjevs** uzdod precizējošus jautājumus par situāciju ar noteikto ierobežojumu ievērošanu, saistībā ar Eiropā gaidāmo 3. saslimstības vilni rudenī, kā arī vakcinācijas obligātumu. Atzīmē, ka arī Saeimas deputāti visi nav vakcinējušies, kādēļ sēdes nevar notikt klātienē. Sabiedrība to redz.

**J.Rancāns** uzskata, ka Saeimas deputāti klātienē darbu atsāks rudens sesijā, bet attālinātais variants ir iespēja parlamentam strādāt pandēmijas apstākļos. Uzsver katra sabiedrības locekļa atbildību ar savu attieksmi pret vakcināciju neapdraudēt apkārtējos cilvēkus. Arī Tiesībsargs uzskata, ka cilvēkam nav tiesības staigāt apkārt inficētam un inficēt citus.

**K.Bērziņš** atgādina par jaunajiem Covid-19 celmiem; vēl par tiem nav pietiekami informācijas. Atzīmē darba devēju atbildību par vakcinācijas politiku savā kolektīvā.

**I.Piļāne** uzsver, ka ikviens indivīds ar savu rīcību (testēšana, vakcinācija) ir atbildīgs sabiedrības priekšā.

**I.Klementjevs** atgādina par situāciju pasaulē, lielos starptautiskos publiskos pasākumos novēroto masku nelietošanu.

**J.Rancāns** atzīmē, ka šo pasākumu dalībnieki visi ir vakcinēti.

**M.Možvillo** interesējas par infekcijas izplatības ceļiem, kā Latvijā ienāk delta variants; vai notiek šo gadījumu izsekošana, kā arī vēlas informāciju par Latvijā esošo IT risinājumu infekcijas izplatībai efektivitāti.

**K.Bērziņš** kā problēmu deltas konstatācijā atzīmē iedzīvotāju melīgo informāciju šajā jautājumā. Uz valsts robežās pastāvīgi notiek testēšana, kas ļauj operatīvi konstatēt inficētos. Jautājumā par IT risinājumiem K.Bērziņš aplikāciju “ApturiCovid” atzīst par veiksmīgu metodi infekcijas izsekošanai, īpaši gadījumos, kuros personai pašai nav informācijas par saviem kontaktiem ar inficētajiem. Akcentē, kā šī aplikācija tika izstrādāta par privātiem līdzekļiem. Tiek strādāts pie šīs aplikācijas pilnveidošanas.

**R.Bergmanis** interesējas par gadījumiem, kad cilvēkiem ir kontrindikācijas vakcinēties, un iespējām šīm personām iekļauties sabiedrībā. Atzīmē sabiedrībā izplatīto maldinošo informāciju vakcinēšanās jautājumā.

**J.Feldmane** informē, ka kopumā šādas kontrindikācijas nepastāv. Gadījumos, kad personai ir alerģija pret kādām konkrētām vakcīnas sastāvdaļām, ir iespēja izvēlēties citu vakcīnu. Nav medicīniska un objektīva pamata nevakcinēties.

**J.Rancāns** apkopo uzklausīto informāciju, pauž cerību par epidemioloģiskās situācijas uzlabošanos tuvākajā laikā.

Komisija pieņem informāciju zināšanai.

**6. Grozījumi “**[**Covid-19 infekcijas izplatības pārvaldības likumā"**](http://tap.mk.gov.lv/lv/mk/tap/?pid=40487984) **(1066/Lp13) 3. lasījums.**

J.Rancāns informē, ka par izskatāmo likumprojektu ir saņemti 11 priekšlikumi. Aicina sākt to izskatīšanu. Atzīmē, ka vairāki no izskatāmajiem deputātes J.Stepaņenko priekšlikumiem jau ir vairākkārt komisijā izdiskutēti un noraidīti. Aicina deputāti J.Stepaņenko, skaidrojot savus priekšlikumus, īsi un konkrēti informēt, vai pastāv kāda jauna situācija kopš iepriekšējās reizes, kad identisks priekšlikums tika noraidīts.

 **Nr.1** – Saeimas deputātes J.Stepaņenko priekšlikums – likuma 4. panta pirmās daļas cita redakcija.

**J.Stepaņenko** informē, ka būtiskais ir saslimstības situācijas samazinājums. Uzskata, ka daudzus jautājumus par ierobežojumiem ir jāatgriež Saeimas izlemšanai.

**J.Rancāns** uzskata, ka krīzes vadība ir MK kompetence. Aicina noraidīt.

*Balsojums: par – 3 (R.Bergmanis, I.Klementjevs, M.Možvillo); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 0.*

Komisija nolemj **neatbalstīt** priekšlikumu **Nr.1**.

**Nr.2** – frakcijas “KPV LV” priekšlikums – izslēgt 4. panta pirmās daļas 2.punktā vārdu “sporta”.

**M.Možvillo** pamato priekšlikumu.

**E.Siliņa** uzskata, ka priekšlikums ir saprotams, bet nerisina sporta pasākumu jautājumus ārpus lielajām sporta federācijām.

**J.Rancāns** aicina noraidīt priekšlikumu, bet aicina MK risināt iezīmēto problēmu.

*Balsojums: par – 2 (I.Klementjevs, M.Možvillo); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 1 (R.Bergmanis).*

Komisija nolemj **neatbalstīt** priekšlikumu **Nr.2**.

**Nr.3** – frakcijas “KPV LV” priekšlikums – izslēgt 4.panta pirmās daļas 11.punktu.

**M.Možvillo** pamato priekšlikumu, kas arī saistīts ar sporta nodarbību norises regulējumu. Uzskata, ka sporta jautājumi no likuma ir jāizdala, tas ir MK noteikumu uzdevums.

**J.Rancāns** aicina noraidīt priekšlikumu.

*Balsojums: par – 2 (I.Klementjevs, M.Možvillo); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 1 (R.Bergmanis).*

Komisija nolemj **neatbalstīt** priekšlikumu **Nr.3**.

Nr.4 – Saeimas deputātes J.Stepaņenko priekšlikums – likuma 4. panta otrās daļas jauna redakcija, jau agrāk izdiskutēts jautājums.

*Balsojums: par – 3 (R.Bergmanis, I.Klementjevs, M.Možvillo); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 0.*

Komisija nolemj **neatbalstīt** priekšlikumu **Nr.4**.

Nr.5 – Saeimas deputātes J.Stepaņenko priekšlikums – izslēgt likuma 6.9 pantu.

J.Stepaņenko pamato priekšlikumu; norāda, ka ar šo normu tiek izslēgta “cilvēku šķirošana” sabiedriskās ēdināšanas iestādēs.

J.Rancāns aicina noraidīt priekšlikumu, atsaucas uz Tiesībsarga biroja iepriekšējā jautājumā izteiktajiem argumentiem par cilvēku atbildību pret sabiedrību.

*Balsojums: par – 1 (I.Klementjevs); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 2 (R.Bergmanis, M.Možvillo).*

Komisija nolemj **neatbalstīt** priekšlikumu **Nr.5**.

Nr.6 – tieslietu ministra J.Bordāna priekšlikums – papildināt likumprojektu ar jaunu 41.panta redakciju.

K.Ķipēna paskaidro, ka priekšlikums nosaka regulējumu ieslodzīto personu satikšanās ar radiniekiem un citām personām organizēšanai pēc š.g. 1. jūlija, kad šādas tiesības tiks atjaunotas. Satikšanās tiek regulētas rindas kārtībā. Tiek plānots atļaut izmantot neizmantotos satikšanās laikus, tos apvienot, kā arī nodrošināt vienādus nosacījumus visās ieslodzījuma vietās.

L.Millerei Juridiskā biroja vārdā nav iebildumu pret piedāvāto redakciju.

Komisija **atbalsta** priekšlikumu **Nr.6**.

 **Nr.7** – Saeimas deputātes J.Stepaņenko priekšlikums – izslēgt likuma VII nodaļu.

**J.Rancāns** aicina noraidīt priekšlikumu; atzīmē, ka tas jau vairākkārt ir izdiskutēts un noraidīts.

*Balsojums: par – 1 (I.Klementjevs); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 2 (R.Bergmanis, M.Možvillo).*

Komisija **neatbalsta** priekšlikumu **Nr.7**.

**Nr.8** – frakcijas “KPV LV” priekšlikums – papildināt Pārejas noteikumus ar jaunu punktu piedāvātajā redakcijā.

**R.Petraviča** pamato priekšlikumā ietverto atļauju sniegt sabiedriskās ēdināšanas un izklaides pasākumus bez darba laika ierobežojumiem. Akcentē, ka dažādi ar epidemioloģisko situāciju saistīti kompensācijas mehānismi beidzas š.g. 30. jūnijā, bet ar 1. jūliju stājas spēkā jauna nodokļu sistēma.

**J.Rancāns** pauž izpratni priekšlikumam, aicina to izdiskutēt un veidot komisijas priekšlikumu.

Viedokļus izsaka L.Millere un E.Siliņa. **L.Millere** norāda uz pretrunām tekstā, bet **E.Siliņa** aicina komisiju ar savu priekšlikumu uzdot jautājuma elastīgu regulējumu MK, izslēgt darba laika ierobežojumus.

*Balsojums par priekšlikumu Nr.8: par – 2 (I.Klementjevs, M.Možvillo); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 1 (R.Bergmanis).*

Komisija **neatbalsta** priekšlikumu **Nr.8**, bet **nolemj veidot jaunu komisijas priekšlikumu**, kas izslēgtu pārejas noteikumu 23.punktu.

**Nr.9** – frakcijas “KPV LV” priekšlikums – papildināt Pārejas noteikumus ar jaunu punktu piedāvātajā redakcijā.

**R.Petraviča** pamato priekšlikumu, iesaka sejas masku lietošanu noteikt kā tikai rekomendējošu. Izsaka šaubas par reālo masku lietošanas pieredzes efektivitāti.

Notiek diskusija. Viedokļus izsaka L.Millere un J.Rancāns.

*Balsojums: par – 3 (R.Bergmanis, I.Klementjevs, M.Možvillo); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 0.*

Komisija **neatbalsta** priekšlikumu **Nr.9**.

**Nr.10** – Saeimas deputātes R.Petravičas priekšlikums – papildināt Pārejas noteikumus ar jaunu punktu piedāvātajā redakcijā.

**R.Petraviča** pamato priekšlikumu. Piedāvāts precizēt valodu lietojumu paziņojumos tirdzniecības vietās, svešvalodu lietošanu.

**L.Millere** atzīmē, ka priekšlikuma redakcija nav saprotama un neatbilst juridiskajai tehnikai.

**D.Brūklītis** Ekonomikas ministrijas vārdā paskaidro, ka esošais nosacījums par valodu lietošanu saistīts ar tūrisma jomu.

Notiek diskusija. Viedokļus izsaka S.Armagana, E.Šnore, J.Rancāns.

J.Rancāns aicina neatbalstīt šo priekšlikumu, bet komisijas vārdā vērsties MK ar lūgumu konkretizēt svešvalodu lietojumu.

*Balsojums par priekšlikumu Nr. 10: par – 2 (I.Klementjevs, M.Možvillo); pret – 5 (J.Rancāns, R.Bergmanis, A.Latkovskis, M.Šteins, A.Zakatistovs); atturas – 1 (E.Šnore).*

Komisija **neatbalsta** priekšlikumu **Nr.10**.

Komisija vienojas lūgt MK precizēt valodu lietojumu paziņojumos tirdzniecības vietās, aicinot lietot latviešu un angļu valodas.

**Nr.11** – Saeimas deputātes R.Petravičas priekšlikums – papildināt Pārejas noteikumus ar jaunu punktu piedāvātajā redakcijā.

**R.Petraviča** pamato priekšlikumu – samazināt regulējumu tirdzniecības telpu kvadratūras uz vienu apmeklētāju ierobežojumiem.

L.Millere norāda uz neprecizitātēm redakcijā, kā arī iespējamām sekām, ja noteiktie jaunie ierobežojumi, situācijai uzlabojoties, ierobežos MK pieņemt elastīgus lēmumus.

J.Rancāns aicina noraidīt priekšlikumu, kā arī iesaka MK noteikumos turpmāk izņemt laukā jebkādus tirdzniecības telpu kvadratūras ierobežojumus.

*Balsojums par priekšlikumu Nr.11: par – 2 (I.Klementjevs, M.Možvillo); pret – 5 (J.Rancāns, E.Šnore, A.Latkovskis, M.Šteins, A.Zakatistovs); atturas – 1 (R.Bergmanis).*

J.Rancāns aicina ar balsojumu atbalstīt likumprojektu trešajā lasījumā.

*Notiek balsojums: par – 6 (J.Rancāns, E.Šnore, A.Latkovskis, M.Možvillo, M.Šteins, A.Zakatistovs); pret – 0; atturas – 2 (R.Bergmanis, I.Klementjevs).*

 **LĒMUMS:**

 **-** atbalstīt likumprojektu **“Covid-19 infekcijas izplatības pārvaldības likums”** **(1066/Lp13)** un virzīt to izskatīšanai Saeimas ārkārtas sēdē trešajam lasījumam.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 12.05.

Komisijas priekšsēdētājs J.Rancāns

Komisijas sekretārs E.Šnore